Nemý sluha – Jaseň
Zaujímavý a jedinečný spoločník do každej spálne či izby. Zásuvka v spodnej časti je vhodná na uschovanie rôznych vecí každodennej potreby. Priečka v hornej časti je určená na nohavice, zatiaľ čo rameno podrží Vašu košeľu, sako alebo kabát. Na výrobu som použil jaseň, ktorý je povrchovo ošetrený tmavým olejom a ukončený voskom.
Konštrukčne je sluha riešený čapmi, ktoré držia ručne hobľované nohy, priečku a rameno. Zásuvka má bočne hrany rezané pod uhlom 45°. Zub, ktorý takýmto rezom vznikne umožňuje kresbe pokračovať cez hranu priebežne bez prerušenia čo vytvára zaujímavý efekt. Madlo zásuvky je taktiež ručne vyrezávané z jaseňa a dotvára jedinečnosť celého výrobku.
Materiál
Jaseň
Povrchová úprava
Tmavý olej, vosk
Rozmery
(38 cm x 40 cm x 120 cm)Rozmery výrobku vám prispôsobím na mieru